**Psychiatrická nemocnica Philippa Pinela Pezinok**

Malacká cesta 63, 902 18 Pezinok

Dynamický nákupný systém vyhlásený elektronickým postupom zadávania nadlimitnej zákazky podľa ustanovení

§ 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

**SÚŤAŽNÉ PODKLADY**

**k zriadeniu dynamického nákupného systému**

**s názvom**

**"Potraviny"**

V Pezinku, dňa 19.4.2022

Verejný obstarávateľ zastúpený :

...........................................................

Ing. Martin Hromádka, PhD.

Súlad súťažných podkladov so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a vykonávacích predpisov (ďalej len „zákon o verejnom obstarávaní“)

v platnom znení potvrdzuje:

...........................................................

Ing. Janka Pintová

 splnomocnenec pre verejné obstarávanie

Osoba zabezpečujúca proces zadávania čiastkových zákaziek DNS

...........................................................

Miroslava Pastírová

referent verejného obstarávania

**Obsah súťažných podkladov**

[1. Identifikácia verejného obstarávateľa 4](#_heading=h.1fob9te)

[2. Úvodné informácie o dynamickom nákupnom systéme 4](#_heading=h.3znysh7)

[3. Opis zákaziek vyhlasovaných v zriadenom DNS 5](#_heading=h.2et92p0)

[4. Miesto dodania a rozsah predmetu zákazky 6](#_heading=h.tyjcwt)

[5. Dĺžka trvania DNS a lehota poskytnutia predmetu zákazky 6](#_heading=h.3dy6vkm)

[6. Zdroje finančných prostriedkov 6](#_heading=h.1t3h5sf)

[7. Lehota na predkladanie žiadostí o zaradenie do DNS 6](#_heading=h.4d34og8)

[8. Predkladanie žiadosti o zaradenie do DNS 7](#_heading=h.2s8eyo1)

[9. Obsah žiadosti o zaradenie do DNS 7](#_heading=h.17dp8vu)

[10. Vyhodnotenie doručených žiadostí o zaradenie do DNS 8](#_heading=h.3rdcrjn)

[11. Preukázanie splnenia podmienok účasti 8](#_heading=h.26in1rg)

[12. Komunikácia a vysvetľovanie 9](#_heading=h.lnxbz9)

[13. Všeobecné informácie k webovej aplikácií JOSEPHINE. 10](#_heading=h.35nkun2)

[14. Záverečné ustanovenia 10](#_heading=h.1ksv4uv)

[15. Prílohy Súťažných podkladov 11](#_heading=h.44sinio)

1. **Identifikácia verejného obstarávateľa**

Názov organizácie: **Psychiatrická nemocnica Philippa Pinela Pezinok**

Adresa organizácie: Malacká cesta 63, 902 18 Pezinok, Slovensko

Zastúpený: Ing. Martin Hromádka, PhD.

IČO: 30801397

DIČ: 2022140483

IČ DPH: SK2022140483

Web organizácie (URL): *https://www.pnpp.sk/*

Kontaktná osoba: Miroslava Pastírová

Komunikačné rozhranie JOSEPHINE: *https://josephine.proebiz.com/sk/tender/19970/summary*

E-mail: *pastirova@pnpp.sk*

*Emailová adresa slúži len na komunikáciu v prípade neočakávaného a preukázateľného výpadku systému JOSEPHINE.*

1. **Úvodné informácie o dynamickom nákupnom systéme**

Čo je dynamický nákupný systém

* 1. Dynamický nákupný systém (ďalej aj ako „DNS“) je elektronický postup zadávania nadlimitných zákaziek. Ide o „kvalifikačný systém dodávateľov“, ktorých bude verejný obstarávateľ vyzývať na predkladanie ponúk vo vyhlásených zákazkách vybranej skupiny tovarov. Systém je stále otvorený pre nových záujemcov, a tak aj v priebehu jeho trvania sa vedia noví záujemcovia prihlásiť a zapojiť do vyhlasovaných zákaziek. Záujemcovia, ktorí nie sú zaradení/kvalifikovaní v tomto systéme, nebudú môcť predložiť ponuku na čiastkové zákazky vyhlasované v systéme JOSEPHINE prostredníctvom ktorých bude verejný obstarávateľ realizovať nákup tovarov.
  2. Cieľom zriadenia DNS a zadávania zákaziek v DNS je umožniť verejnému obstarávateľovi flexibilné zadávanie zákaziek v súlade so zákonom o verejnom obstarávaní podľa svojich reálnych potrieb, t.j. v čase a rozsahu, ktorý mu je známy. Operatívnym zadávaním zákaziek chce verejný obstarávateľ podporiť účasť malých a stredných firiem vo verejnom obstarávaní.

Základné pojmy

**Záujemcom** sa pre účely tohto DNS rozumie hospodársky subjekt, ktorý podal žiadosť o zaradenie do DNS.

**Žiadosť o zaradenie do DNS** (ďalej aj „žiadosť o účasť“) je prejavom vôle hospodárskeho subjektu byť vyzývaný na predloženie ponuky do zákaziek vyhlásených v zriadenom DNS a v prípade záujmu predložiť ponuku. Žiadosť o zaradenie do DNS je možné predkladať počas celej doby trvania DNS.

**DNS** sa považuje za zriadený v okamihu, keď verejný obstarávateľ oznámi záujemcom, ktorí doručili žiadosť o zaradenie do DNS v základnej lehote na podanie žiadostí, informáciu o vyhodnotení ich žiadostí podľa § 60 ods. 8 ZVO.

**Základnou lehotou** na podávanie žiadostí o zaradenie sa rozumie lehota, ktorá je uvedená v oznámení o vyhlásení verejného obstarávania (bod IV.2.2 Lehota na predkladanie ponúk alebo žiadostí o účasť).

**Dodatočnou lehotou** na podávanie žiadostí o zaradenie sa rozumie doba počas trvania DNS, tj. od jeho

zriadenia do jeho ukončenia.

**Zákazkou sa rozumie zákazka vyhlásená verejným obstarávateľom v zriadenom DNS. Verejný** obstarávateľ vyhlasuje zákazku odoslaním výzvy na predkladanie ponúk všetkým zaradeným záujemcom.

**Lehotou na predkladanie ponúk** sa rozumie lehota na predkladanie ponúk v rámci vyhlásenej zákazky v zriadenom DNS. Verejný obstarávateľ uvedie lehotu na predkladanie ponúk vo výzve na predkladanie ponúk, ktorou vyhlási zákazku.

**Ponukou** sa rozumie ponuka záujemcu predložená do vyhlásenej zákazky.

1. **Opis zákaziek vyhlasovaných v zriadenom DNS**
   1. Predmetom zákazky je vytvorenie dynamického nákupného systému na dodávku potravín v rozsahu CPV kódov uvedených nižšie, vrátane dodania a všetkých súvisiacich služieb verejnému obstarávateľovi do jeho sídla, uvedeného v článku 1 týchto súťažných podkladov.

Rozsah verejného obstarávania:

**Hlavný kód CPV: 15000000 – 8 Potraviny, nápoje, zelenina, ovocie, orechy**

Doplňujúce CPV:

1. Ovocie a zelenina 15300000 – 1 Ovocie, zelenina a súvisiace výrobky
2. Chlieb a pečivo 15810000 – 9 Pekársky tovar, čerstvé pečivo a cukrárske výrobky

15811000 – 6 Pekársky tovar

15811100 – 7 Chlieb

1. Mlieko a mliečne výrobky 15500000 – 3 Mliečne výrobky

15510000 – 6 Mlieko a smotana

1. Trvanlivé potraviny 15800000 – 6 Rôzne potravinárske výrobky

15820000 – 2 Sucháre a piškóty, trvanlivé pečivo a cukrovinky

15850000 – 1 Cestoviny

15600000 – 4 Mlynské výrobky, škrob a škrobové výrobky

15830000 – 5 Cukor a jemu príbuzné výrobky

15831600 – 8 Med

15840000 – 8 Kakao, čokoláda a cukrovinky

15870000 – 7 Koreniny a chuťové prísady

15860000 – 4 Káva, čaj a príbuzné produkty

15330000 – 0 Spracované ovocie a zelenina

15331150 – 3 Spracované strukoviny

15332200 – 6 Džemy a marmelády, ovocné želé

15833000 – 6 Výrobky z cukru

1. Mrazené potraviny 15896000 – 5 Hlbokozmrazené výrobky

15331170 – 9 Mrazená zelenina

15221000 – 3 Mrazené ryby

1. Mäso a mäsové výrobky 15100000 – 9 Živočíšne výrobky, mäso a mäsové výrobky 15111100 – 0 Hovädzie mäso

15111100 – 3 Bravčové mäso

1. Zemiaky čistené 15313000 – 5 Spracované zemiaky
2. Slepačie vajcia 03142500 – 3 Slepačie vajcia v škrupine
3. **Miesto dodania a rozsah predmetu zákazky**
   1. Konkrétny rozsah predmetu zákazky, ako aj jeho podrobná špecifikácia (vrátane konkrétnych produktov a ich množstiev), bude súčasťou jednotlivých výziev v rámci zriadeného DNS, ktoré budú zaslané všetkým kvalifikovaným záujemcom prostredníctvom systému JOSEPHINE.
   2. Hlavné miesto dodania predmetu zákazky: **Psychiatrická nemocnica Philippa Pinela Pezinok** , **Malacká cesta 63, 902 18 Pezinok, Slovensko**.
4. **Dĺžka trvania DNS a lehota poskytnutia predmetu zákazky**
   1. Dĺžka trvania dynamického nákupného systému, t.j. doba na ktorú sa vytvára dynamický nákupný systém na zadávanie konkrétnych zákaziek: ***48 mesiacov***.
   2. Lehota dodania konkrétnej zákazky zadávanej v rámci dynamického nákupného systému bude uvedená v príslušnej výzve na predkladanie ponúk.
5. **Zdroje finančných prostriedkov**
   1. Maximálna predpokladaná hodnota všetkých zákaziek zadávaných v rámci dynamického nákupného systému za celé obdobie jeho trvania 2 233 464,64€ bez DPH (slovom: dvamiliónydvestotridsaťtritisícštyristošesdesiatštyri eur 64/100 bez dane z pridanej hodnoty).
   2. Verejný obstarávateľ predpokladá zadávanie konkrétnych zákaziek v rámci dynamického nákupného systému v dopredu neurčitých, nepravidelných intervaloch, ktoré budú závisieť od potrieb verejného obstarávateľa.
6. **Lehota na predkladanie žiadostí o zaradenie do DNS**
   1. Základná lehota na predkladanie žiadostí o zaradenie do DNS je uvedená v oznámení o vyhlásení verejného obstarávania, ktorým sa vyhlásilo toto DNS.
   2. Dodatočná lehota na predkladanie žiadosti o zaradenie do DNS bude uvedená v Správe o zriadení DNS, ktorú verejný obstarávateľ zverejní v okamihu zriadenia DNS. Ide o dobu počas trvania zriadeného DNS, t.j. 48 mesiacov od okamihu zriadenia DNS.
   3. Predkladanie ponúk v rámci vyhlásených zákaziek bude umožnené v zmysle zákona len zaradeným záujemcom. Verejný obstarávateľ bude vyhlasovať jednotlivé zákazky odoslaním výzvy na predkladanie ponúk všetkým zaradeným záujemcom naraz (zabezpečuje systém JOSEPHINE). Verejný obstarávateľ nesmie vyhlásiť zákazku v prípade, ak eviduje nevyhodnotenú žiadosť o zaradenie hospodárskeho subjektu do systému DNS.
   4. V prípade dôvodov hodných osobitného zreteľa má verejný obstarávateľ v zmysle § 61 ods. 4 ZVO právo skrátiť lehotu na predkladanie ponúk na min. 5 pracovných dní odo dňa odoslania výzvy na predkladanie ponúk.
7. **Predkladanie žiadosti o zaradenie do DNS**

***Predkladanie žiadosti o zaradenie do DNS je umožnené len autentifikovaným hospodárskym subjektom (podmienka vyplývajúca z § 20 ZVO ).***

* 1. Každý hospodársky subjekt má možnosť registrovať sa do systému JOSEPHINE pomocou hesla alebo pomocou občianskeho preukazom s elektronickým čipom a bezpečnostným osobnostným kódom (eID).
  2. Žiadosť o zaradenie sa predkladá elektronicky do systému JOSEPHINE, umiestnenom na webovom sídle: [*https://josephine.proebiz.com*](https://josephine.proebiz.com/).
  3. Predkladanie žiadostí o účasť je umožnené iba autentifikovaným uchádzačom. Autentifikáciu je možné vykonať týmito spôsobmi:
     1. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase od 8.00 - do 16.00 hod.,
     2. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase od 8.00 - do 16.00 hod.,
     3. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovné dni v čase od 8.00 - do 16.00 hod.,
     4. počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon je obvykle 4 pracovné dni a je potrebné s touto lehotou počítať pri vkladaní ponuky.
  4. Autentifikovaný uchádzač si po prihlásení do systému JOSEPHINE v prehľade dynamických nákupných systémov vyberie daný DNS systém, do ktorého má záujem sa kvalifikovať a vloží svoju žiadosť do určeného formulára na príjem žiadosti, ktorý nájde v záložke „Žiadosti“.

1. **Obsah žiadosti o zaradenie do DNS**
   1. Žiadosť o zaradenie musí byť verejnému obstarávateľovi predložená prostredníctvom príslušného rozhrania systému JOSEPHINE (záložka „Žiadosti“) v slovenskom alebo v českom jazyku.
   2. Žiadosť o zaradenie musí obsahovať nasledujúce dokumenty:
      1. podpisom potvrdenú žiadosť o zaradenie do DNS podľa prílohy č. 1 týchto súťažných podkladov,

(listinne podpísanú žiadosť je potrebné naskenovať a predložiť ako PDF dokument),

* + 1. splnomocnenie konať za záujemcu alebo skupinu záujemcov, ak žiadosť o zaradenie podpisuje iná osoba ako štatutárny zástupca;

(listinne podpísané plnomocenstvo je potrebné naskenovať a predložiť ako PDF dokument,

* + 1. dokumenty, ktorými záujemca alebo skupina záujemcov preukazuje splnenie podmienok účasti podľa § 32 ZVO,
    2. súhlas so skrátením lehoty na predkladanie ponúk podľa § 61 ods. 4 ZVO.

1. **Vyhodnotenie doručených žiadostí o zaradenie do DNS**
   1. Verejný obstarávateľ bude pri vyhodnocovaní doručených žiadosti o zaradenie postupovať v súlade so ZVO. Komunikácia medzi záujemcom /záujemcami a verejným obstarávateľom/komisiou menovanou na vyhodnotenie doručených žiadostí o zaradenie bude prebiehať výhradne elektronicky, prostredníctvom komunikačného rozhrania systému JOSEPHINE.
   2. Verejný obstarávateľ po zriadení DNS bezodkladne prostredníctvom komunikačného rozhrania systému JOSEPHINE upovedomí záujemcu, či bol zaradený do DNS, alebo že bola jeho žiadosť zamietnutá s uvedením dôvodu a lehoty, v ktorej môže byť doručená námietka a práva podať opätovne novú žiadosť o zaradenie.
2. **Preukázanie splnenia podmienok účasti**

Preukázanie splnenia podmienky účasti podľa § 32 Osobné postavenie

* 1. Pre zaradenie do DNS záujemca musí spĺňať podmienky účasti týkajúce sa osobného postavenia podľa § 32 ods. 1 ZVO. Záujemca preukáže splnenie danej podmienky účasti spôsobom uvedeným v zákone o verejnom obstarávaní (napr. predložením dokladov podľa § 32 ods. 2 ZVO alebo zápisom v registri hospodárskych subjektov podľa § 152 ZVO alebo zápisom v obdobnom registri iného členského štátu). Podmienky účasti sú presnejšie špecifikované v Prílohe č. 5 týchto súťažných podmienok.
  2. V prípade preukázania podmienky účasti osobného postavenia zápisom do zoznamu hospodárskych subjektov verejný obstarávateľ upozorňuje záujemcov, že ich zaradenie bude len do doby platnosti zápisu v zozname hospodárskych subjektov.
  3. Za týmto účelom verejný obstarávateľ s odoslaním informácie o zaradení oznámi záujemcovi dokedy je jeho zápis platný.
  4. **Záujemca je povinný najneskôr 7 kalendárnych dní pred skončením platnosti zápisu** v zozname hospodárskych subjektov **preukázať** verejnému obstarávateľovi **aktualizovaný zápis** (napr. predložením žiadosti o aktualizovanie zápisu doručenej na UVO v zákonných lehotách). Ak tak záujemca neurobí, verejný obstarávateľ po skončení platnosti zápisu vylúči záujemcu zo zriadeného DNS.

Preukázanie splnenia podmienky účasti podľa § 33 Ekonomické a finančné postavenie

**Nepožaduje sa.**

Preukázanie splnenia podmienky účasti podľa § 34 Technické a odborné schopnosti

* 1. Podmienky účasti sú presnejšie špecifikované v Prílohe č. 6 týchto súťažných podmienok.

1. **Zaradenie záujemcu do vytvoreného DNS**
   1. Do dynamického nákupného systému musí byť bezodkladne zaradený každý záujemca, ktorý požiadal o zaradenie a splnil podmienky účasti. Počet záujemcov nemožno obmedziť.
   2. Verejný obstarávateľ bezodkladne informuje záujemcu o zaradení alebo nezaradení do dynamického nákupného systému. Informácia o nezaradení do dynamického nákupného systému obsahuje najmä identifikáciu dynamického nákupného systému, dôvody nezaradenia záujemcu, možnosť opakovane podať žiadosť o účasť a lehotu, v ktorej môže byť doručená námietka podľa zákona.
   3. Dynamický nákupný systém sa považuje za zriadený doručením informácie podľa § 60 ods. 8 zákona všetkým záujemcom, ktorý predložili žiadosť o účasť v lehote podľa § 60 ods. 3 zákona.
   4. Pri zaraďovaní záujemcov do zriadeného dynamického nákupného systému sa postupuje podľa § 60 ods. 6 až 8 zákona.
   5. Dynamický nákupný systém je počas doby na ktorý bol zriadený, bezodplatne prístupný pre všetkých záujemcov, ktorí spĺňajú podmienky zaradenia do dynamického nákupného systému. Hospodárskym subjektom ktorí majú záujem o zaradenie do dynamického nákupného systému ani záujemcom zaradeným v dynamickom nákupnom systéme, verejný obstarávateľ nebude účtovať žiadne poplatky.
   6. Verejný obstarávateľ môže počas trvania dynamického nákupného systému záujemcu zaradeného do dynamického nákupného systému písomne – elektronicky, spôsobom určeným funkcionalitou JOSEPHINE požiadať, aby do piatich pracovných dní odo dňa doručenia tejto žiadosti predložil aktualizovaný JED alebo aktualizované doklady, ktorými preukázal splnenie podmienok účasti.
   7. Ak počas trvania dynamického nákupného systému verejný obstarávateľ zistí, že zaradený záujemca nespĺňa podmienky účasti, požiada ho o vysvetlenie alebo doplnenie dokladov na preukázanie splnenia podmienok účasti. Verejný obstarávateľ ponechá záujemcu zaradeného v dynamickom nákupnom systéme alebo ho vyradí a postupuje podľa bodu 12.2 týchto súťažných podkladov.
   8. Verejný obstarávateľ vyradí z dynamického nákupného systému záujemcu aj vtedy, ak nastanú u záujemcu okolnosti podľa § 11 ods. 1 zákona. O vylúčení z dynamického nákupného systému ho informuje písomne – elektronicky, spôsobom určeným funkcionalitou JOSEPHINE.
2. **Komunikácia a vysvetľovanie**
   1. Verejný obstarávateľ bude pri komunikácii so záujemcami/uchádzačmi postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi.

Pravidlá pre doručovanie zásielok

* 1. Zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t.j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
  2. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.
  3. Ak je odosielateľom informácie záujemca / uchádzač, tak po prihlásení do systému a otvorení príslušného DNS alebo príslušnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
  4. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplnujucim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených v oznámení o vyhlásení verejného obstarávania bude verejným obstarávateľom zverejnené v časti Dokumenty predmetného DNS alebo predmetnej zákazky.
  5. Podania a dokumenty súvisiace s uplatnením revíznych postupov sú medzi obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE.

Vysvetľovanie informácií

* 1. V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie (ďalej len ÚVO) je vo forme linku uvedená informácia o verejnom portáli systému JOSEPHINE – kde budú všetky informácie vždy k dispozícii. Verejný obstarávateľ nebude duplicitne zverejňovať dokumenty aj na svojom profile zriadenom na ÚVO.
  2. V prípade nejasností alebo potreby objasnenia požiadaviek a informácií uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na podanie žiadosti o zaradenie alebo v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE.
  3. Odpovede na žiadosti o vysvetlenie budú uverejnené vo webovej aplikácií JOSEPHINE v danom DNS v časti Dokumenty. Verejný obstarávateľ o uverejnení odpovede odošle správu všetkým známym hospodárskym subjektom v deň zverejnenia.

1. **Všeobecné informácie k webovej aplikácií JOSEPHINE.**
   1. JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne [https://josephine.proebiz.com.](https://josephine.proebiz.com/)
   2. Na bezproblémové používanie systému JOSEPHINE je nutné používať jeden z podporovaných internetových prehliadačov:

• Microsoft Internet Explorer verzia 11.0 a vyššia,

• Mozilla Firefox verzia 13.0 a vyššia alebo

• Google Chrome

• Microsoft Edge

* 1. Verejný obstarávateľ pre správnu prácu so systémom dôrazne odporúča hospodárskym subjektom, aby si prečítali manuál používania systému JOSEPHINE, ktorý je dostupný na stránke josephine.proebiz.com v pravom hornom kontextovom menu.

1. **Záverečné ustanovenia**
   1. Verejný obstarávateľ bude postupovať v súlade so ZVO, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v ZVO.
2. **Prílohy Súťažných podkladov**

Príloha č. 1 – Žiadosť o zaradenie do DNS

Príloha č. 2 – Výzva na predloženie ponuky v DNS

Príloha č. 3 – Opis predmetu zákazky DNS

Príloha č. 4 – Návrh na plnenie kritérií DNS

Príloha č. 5 - Podmienky účasti § 32 DNS

Príloha č. 6 - Podmienky účasti § 34 DNS

Príloha č. 7 Rámcová zmluva potraviny DNS

Príloha č. 8 – Súhlas so skrátením lehoty na predkladanie ponúk podľa § 61 ods. 4 ZVO